ddrg/super_eurlex huggingface dataset:
32.

poudarja pomen dogovora o financiranju revnih držav, da se bodo lahko prilagodile podnebnim spremembam, na konferenci v Københavnu ter pomen zagotavljanja trdnih in predvidljivih mehanizmov financiranja poleg uradne razvojne pomoči; obžaluje, da je bilo to vprašanje preloženo na konferenco v Københavnu, in poudarja, da bi morala EU prispevati pravičen delež k financiranju za ublažitev podnebnih sprememb in prilagajanje nanje, ki bo ustrezalo izsledkom znanstvenih raziskav o resnosti podnebnih sprememb in obsegu s tem povezanih stroškov;
3.

obsoja veliko in pretirano uporabo sile, samovoljne aretacije in domnevno mučenje pri zatiranju protestov zaradi spornih iranskih predsedniških volitev; poziva iransko vlado, naj spoštuje temeljne državljanske in politične pravice, zlasti pravico do svobodnega izražanja, ter zahteva brezpogojno izpustitev vseh miroljubnih demonstrantov in vseh, ki so bili aretirani v zvezi z nedavnimi nemiri, pa naj bodo to študentje, univerzitetni učitelji, aktivisti, novinarji ali zagovorniki človekovih pravic;
4.

meni, da sprememba veljavnih pravil in odprava diskriminacije na podlagi starosti iz postopka zaposlovanja ne pomeni, da je evropska institucija obvezana zaposlovati konferenčne tolmače, starejše od 65 let, vendar bi v tem primeru pravila Komisije postala skladna s splošnim načelom zakonodaje Unije; poleg tega bi se glede na pomanjkanje tolmačev v nekaterih uradnih jezikih okrepila zmožnost institucije, da zagotovi najboljšo možno storitev, kot se je to izkazalo v Parlamentu;
F.

ker je Urad OVSE za demokratične institucije in človekove pravice izjavil, da je mogoče, da so dvomljivi postopki kršili Žovtisovo pravico do pravičnega sojenja, kakor jo zagotavljajo kazahstanska ustava, obveznosti te države do organizacije OVSE in temeljni mednarodni standardi,
11.

opozarja, da se člen 100 Pogodbe uporablja za vse države članice, in poziva Komisijo, naj predloži predlog za uredbo o opredelitvi pogojev za izvajanje te določbe; opozarja, da člen 103 Pogodbe poudarja, da države članice „niso odgovorne in ne prevzemajo odgovornosti enot centralne, regionalne ali lokalne ravni države ali drugih oseb javnega prava ali javnih podjetij druge države članice, kar pa ne vpliva na vzajemna finančna jamstva za skupno izvedbo določenega projekta“ ter lahko „Svet po potrebi v skladu s postopkom iz člena 252 opredeli pojme v zvezi z uporabo prepovedi, ki so navedene v členu 101 in v tem členu“;
9.

poziva države članice, naj uporabijo načelo enakosti med spoloma pri odločitvah o politikah in ukrepih v zvezi z invalidnimi ženskami in moškimi ter invalidnimi dekleti in fanti ter pri njihovem izvajanju na vseh področjih, zlasti v zvezi z vključevanjem na delovnem mestu, izobraževanjem in bojem proti diskriminaciji; prav tako poziva države članice, naj sprejmejo zakonodajo za zaščito pravic invalidnih žensk in deklet v primerih spolnih zlorab ter psihološkega in fizičnega nasilja v javnosti in v njihovem domačem okolju, ter naj podprejo okrevanje invalidnih žensk in deklet, ki so bile izpostavljene takšnemu nasilju;
AJ.

ker so bila naravna sredozemska otoška in obalna območja v Španiji v zadnjem desetletju precej uničena, ker so bila tako preplavljena s cementom in betonom, da je to prizadelo občutljivo obalno okolje, velik del katerega je nominalno zaščiten na podlagi direktiv o habitatih (6)/Naturi 2000 in pticah (7), na primer projekti v kraju Cabo de Gata (Almeria) in v Murcii, pa tudi družbeno in kulturno dejavnost v številnih območjih, kar predstavlja tragično in nepovratno izgubo njihove kulturne identitete in dediščine ter okoljske celovitosti, vse to pa je posledica predvsem tega, da ni nadobčinskih prostorskih načrtov ali smernic, ki bi postavljali razumne in nujne meje lokalne rasti in razvoja mest, določene na podlagi izrecnih meril trajnostnega razvoja, ter zaradi pohlepa in špekulacij nekaterih lokalnih in regionalnih organov ter gradbenikov, ki so imeli s tem ogromne dobičke (8), od katerih jih je večji del šel v tujino,
E.

ker so ženske v generalnih direktoratih Parlamenta za notranjo in zunanjo politiko prekomerno zastopane ter v njih predstavljajo 66,5 % oziroma 66 % celotnega osebja, pri čemer pa je treba poudariti, da je bil v generalnem direktoratu za notranjo politiko dosežen znaten napredek, za kar je ta direktorat prejel „nagrado za enakost za leto 2007 – najboljša praksa“, ker je ustvaril delovno okolje, ki upošteva enakost in vključevanje načela enakosti med spoloma, ter občutno povečal število žensk na vodilnih položajih (število žensk, ki so vodje oddelka, se je na primer od leta 2005 zvišalo s 5 % na 30 %),
15.

opozarja na pomembnost preglednega upravljanja z naravnimi viri, saj so bistveni za razvoj, in zato poziva pogajalce celovitih sporazumov o gospodarskem partnerstvu, naj prevzamejo polno odgovornost za take mehanizme in izpostavijo zglede najboljše prakse, da bo lahko Gana kar najbolje izkoristila te vire; v zvezi s tem ponovno potrjuje svojo resolucijo z dne 13. marca 2007 o družbeni odgovornosti podjetij: novo partnerstvo (11) in poziva Komisijo, naj zagotovi, da bodo nadnacionalna podjetja s sedežem v EU in proizvodnimi zmogljivostmi v afriških, karibskih in pacifiških državah spoštovala temeljne standarde Mednarodne organizacije dela, družbene in okoljske dogovore ter mednarodne sporazume za doseganje svetovnega ravnovesja med gospodarsko rastjo ter višjimi družbenimi in okoljskimi standardi;
46.

meni, da je za izvajanje sporazuma o gospodarskem sodelovanju bistveno vzpostaviti primeren sistem nadzora, ki ga bo usklajeval pristojni parlamentarni odbor, v katerem bodo sodelovali člani Odbora za mednarodno trgovino in Odbora za razvoj, in bo zagotavljal ustrezno ravnotežje med ohranjanjem vodilne vloge Odbora za mednarodno trgovino in splošno usklajenostjo glede trgovinskih in razvojnih politik; meni, da bi ta parlamentarni odbor moral delovati prilagodljivo in se dejavno usklajevati s skupno parlamentarno skupščino AKP-EU; meni, da se mora nadzor začeti po sprejetju posameznega začasnega sporazuma o gospodarskem partnerstvu;
7.

poziva Komisijo, naj zagotovi zadostno strokovno znanje s področja zdravja, da bo lahko imelo učinkovito vlogo v dialogu v zdravstvenem sektorju, in sicer s tem, da poskrbi, da bodo imele vse delegacije, pri katerih je zdravje najpomembnejše področje, zdravstvene specialiste, da v državah, kjer so se končali spopadi, tesneje sodeluje z zdravstvenimi svetovalci direktorata Komisije za humanitarno pomoč; da sklepa tesnejša partnerstva s Svetovno zdravstveno organizacijo in tako uporabi njihovo strokovno znanje, ter da sklepa uradne sporazume z državami članicami EU, da lahko izkoristi njihovo strokovno znanje; poziva Komisijo, naj do 10. aprila 2009 pristojnim odborom Parlamenta pošlje pregled števila strokovnjakov s področja zdravja oziroma izobraževanja, ki jih je poslala v regijo, in so na voljo, v delegacijah in na sedežu, ter natančen razpored ali pregled za leti 2009 in 2010, iz katerega bo razvidno, kako namerava povečati to število in kje bodo te osebe nameščene, da bo mogoče odgovore Komisije upoštevati v postopku razrešnice za leto 2007;
25.

vztraja pri doseganju cilja za povečanje odhodkov za raziskave in razvoj na 3 % BND Evropske unije do leta 2010; poudarja, da so znanstvene raziskave, znanstvena infrastruktura, tehnološki razvoj in inovacije v središču lizbonske strategije in predstavljajo ključne dejavnike za rast, oblikovanje delovnih mest, trajnostni razvoj in konkurenčnost EU;
A.

ob upoštevanju izrednih razmer za približno 170 000 civilistov, ki so ujeti na bojišču med šrilanško vojsko ter oboroženimi silami Osvobodilnih tigrov tamilskega Elama (LTTE) in nimajo dostopa do najosnovnejše pomoči,
12.

podpira prizadevanja posrednika Matthewa Nimetza v okviru Združenih narodov, kot so predvidena v resolucijah Varnostnega sveta Združenih narodov S/RES/817 in S/RES/845 iz leta 1993 ter so usmerjena v rešitev nesoglasij, do katerih je prišlo zaradi ustavnega imena države, da se čim prej doseže dokončni dogovor med Nekdanjo jugoslovansko republiko Makedonijo in Grčijo na podlagi njegovega predloga z dne 6. oktobra 2008 o tem, kako bi bilo mogoče na mednarodni ravni pojasniti razliko med različnimi območji, ki pripadajo različnim državam, vendar jim je skupno dejstvo, da se vsa imenujejo Makedonija; se zaveda, da imata obe strani zadržke do tega predloga; je seznanjen, da je bil imenovan nov pogajalec za Nekdanjo jugoslovansko republiko Makedonijo; poziva obe strani, naj ohranita zavezo do pogovorov pod okriljem Združenih narodov in dosežeta kompromisno rešitev, da to vprašanje ne bo še naprej predstavljalo ovire za članstvo Nekdanje jugoslovanske republike Makedonije v mednarodnih organizacijah, kot je določeno v prej omenjenem Začasnem sporazumu iz leta 1995, ki še vedno velja; opozarja, da bi lahko v primeru, če med državama ne bo kmalu dosežen dogovor, to pripeljalo do dolgega odloga pri pristopu Nekdanje jugoslovanske republike Makedonije k EU; meni, da tovrstna odprta dvostranska vprašanja na Balkanu ne bi smela ovirati pristopa ali imeti prednosti pred procesom evropskega povezovanja;
1.

poudarja, da strategije za regionalni in lokalni razvoj, ki vključujejo kulturo, ustvarjalnost in umetnost, veliko prispevajo k boljši kakovosti življenja v evropskih regijah in mestih, saj spodbujajo kulturno raznolikost, demokracijo, udeležbo in medkulturni dialog;
—

ob upoštevanju mednarodnih, evropskih in nacionalnih instrumentov na področju človekovih pravic in temeljnih svoboščin ter prepovedi samovoljnega pripora, prisilnih izginotij in mučenja, kot sta Mednarodni pakt o državljanskih in političnih pravicah in Konvencija proti mučenju in drugemu okrutnemu, nečloveškemu ali ponižujočemu ravnanju ali kaznovanju z dne 10. decembra 1984,
37.

poudarja osrednjo vlogo dobrega proračunskega upravljanja, ki temelji na naboru pravil in postopkov, namenjenih določanju načinov priprave, izvrševanja in spremljanja javnih proračunov v srednjeročni perspektivi, ob upoštevanju proračunske konsolidacije in reorganizacije javne porabe v državah članicah, ki jih bosta spremljali metoda analize konteksta (na evropski, nacionalni in lokalni ravni) in opredelitev ciljev, vključno s predhodno in naknadno presojo vplivov, preverjanjem ter oceno rezultatov in uspešnosti, ter mehanizmom prilagodljivosti upravljanja proračuna na podlagi uspešnosti; meni, da je treba sprejeti ukrepe za zagotavljanje, da so pravila denarnega upravljanja homogena in v okviru konteksta, kar zadeva časovno usklajevanje in cilje, zlasti v euroobmočju; prav tako meni, da morajo biti ta pravila denarnega upravljanja povezana z gospodarskim upravljanjem, da se spodbuja skupne proračunsko ekonomske in naložbene možnosti, osredotočene na enake cilje, da se poveča učinkovitost, dosežejo multiplacijski učinki in izjemni rezultati, ki so še pomembnejši v težkih gospodarskih okoliščinah, kakršne so sedanje; meni, da obstaja nevarnost, da se neusklajeni nacionalni načrti za oživitev gospodarstva lahko medsebojno izničijo; glede tega meni, da je treba nacionalne proračune pripravljati na osnovi analize in obetov skupnih gospodarskih razmer;
5.

poziva Komisijo in države članice, naj oblikujejo območja divjine; poudarja, da so potrebna posebna sredstva za zmanjšanje razdrobljenosti, skrbno upravljanje območij, ponovno prepuščenih divjini, vzpostavitev mehanizmov in programov za nadomestila, ozaveščanje, dvig razumevanja ter uveljavitev pojmov v zvezi z divjino, kot je vloga prostih naravnih procesov in strukturnih elementov, ki nastanejo s takšnimi procesi, pri spremljanju in merjenju ugodnega ohranitvenega stanja; meni, da mora to delo potekati v sodelovanju z lokalnim prebivalstvom in zainteresiranimi stranmi;
C.

ker se je z analizo Računskega sodišča iz posebnega poročila št. 8/2007 o tem, ali so izmenjave informacij med državami članicami pravočasne in uspešne ter ali so vzpostavljene ustrezne upravne strukture in postopki v podporo upravnemu sodelovanju, potrdilo, da glavni cilj Uredbe (ES) št. 1798/2003, tj. učinkovito upravno sodelovanje za boj proti utajam DDV, ni bil dosežen,
3.

venezuelske vlado tudi opozarja, naj spoštuje mednarodne sporazume, ki jih je Venezuela podpisala in ratificirala, vključno z Ameriško konvencijo o človekovih pravicah, in sicer določbe o političnih pravicah v členih 23(1)(b) in 23(2) navedene konvencije, ter člena 2 in 25 Mednarodnega pakta o državljanskih in političnih pravicah;
43.

poudarja, da morata biti temeljita in obsežna protierozijska zaščita tal in stavb ter ohranjanje vodonosnikov sestavni del kmetijske in gozdarske prakse, da se zmanjšajo nevarnosti poplav in erozije tal, preprečijo suše in gozdni požari ter poveča oskrba s podzemno in površinsko vodo na podeželju;
poziva Svet in Komisijo, naj razmislita o možnosti selektivne uporabe Evropskega instrumenta sosedstva in partnerstva (2) ter Evropskega instrumenta za demokracijo in človekove pravice (3) tako, da se ponudi več pomoči beloruski civilni družbi in se zlasti poveča finančna pomoč neodvisnim medijem, nevladnim organizacijam in beloruskim študentom, ki študirajo v tujini; pozdravlja finančno pomoč Komisije beloruski Evropski univerzi za humanistične vede v izgnanstvu v Vilni (Litva); poziva Svet in Komisijo, naj pozoveta belorusko vlado, naj v znak dobre volje in pozitivnih sprememb omogoči beloruski Evropski univerzi za humanistične vede v izgnanstvu v Vilni, da se zakonito vrne v Belorusijo in se ponovno ustanovi v Minsku v razmerah, ki so primerne za njen prihodnji razvoj; poziva Svet in Komisijo, naj dodelita finančno pomoč beloruski neodvisni televizijski postaji Belsat;
B.

ker množični izgoni, umori in zasužnjevanja, ki so bili storjeni v okviru stalinistične in nacistične agresije, spadajo v kategorijo vojnih zločinov in zločinov proti človeštvu,
29.

meni, da je treba za pospešitev inovacij po vsej EU podpirati dejavnosti, povezane z inovacijami, in zaščititi izdelke, ki nastajajo pri teh dejavnostih; zato poudarja pomen pregledne in poenostavljene politike na področju pravic intelektualne lastnine ter politike, ki se dejansko izvaja; poziva Svet, naj sprejme ukrep za čim prejšnjo uvedbo patenta Skupnosti, ter poziva Komisijo, naj se še naprej bori proti ponarejanju in razvije globalne rešitve na tem področju, predvsem na podlagi evropskih modelov;
54.

meni, da je sledljivost proizvodov na podlagi identifikacije in registracije zelo pomembna za nadzorovanje zdravja živali in preprečevanje bolezni ter za varnost hrane; s tem v zvezi podpira ukrepe za obvezno elektronsko in genetsko identifikacijo in registracijo živali na podlagi DNK na ravni EU in uvajanje celostnega in varnega sistema za spremljanje premikov živali, vendar opozarja, da je tak sistem drag, zlasti za ekonomsko neugodno strukturirane kmetije; poziva Komisijo, naj pomaga kmetom pri visokih stroških, nastalih zaradi nakupov potrebne opreme, in sicer tako, da državam članicam omogoči, da tovrstne ukrepe predvidijo v svojih programih razvoja podeželja;
20.

pozdravlja napredek, ki sta ga dosegli EU in Rusija pri izvajanju skupnega prostora svobode, varnosti in pravice, ki je bilo do zdaj osredotočeno predvsem na izvajanje sporazumov o vizumskih olajšavah in ponovnem sprejemu, slednji so se izkazali za odločilen korak na poti k odpravi vizumov za potovanje; poziva k nadaljnjemu sodelovanju na področju nezakonitega priseljevanja, boljšega nadzora nad osebnimi dokumenti in boljše izmenjave informacij o terorizmu in organiziranem kriminalu; poudarja, da morata Svet in Komisija zagotoviti, da bo Rusija izpolnjevala vse pogoje, določene v sporazumih, doseženih s pogajanji, o odpravi vizumov med obema stranema, da bi se izognili vsakršni kršitvi varnosti in demokracije v Evropi;
D.

ker so organizacije, kot so Evropski center prostovoljcev, Evropski mladinski forum, Zveza organizacij prostovoljnih služb, Svetovna organizacija skavtskega gibanja, urad Rdečega križa pri Evropski uniji, mreža Volonteurope, European Older people's plateform (AGE), mreža Solidar, evropski Karitas, ENGAGE, združenje Johanniter International, evropska nevladna športna organizacija in druge, ki zastopajo na tisoče organizacij, v katerih dela na milijone prostovoljcev, institucije Evropske unije pozvale, da leto 2011 razglasijo za evropsko leto prostovoljstva,
ker je Komisija priznala, da ima EJTN dejansko monopol nad izvajanjem programa izmenjave za sodne organe, jo poziva, naj zagotovi, da se v postopkih, na podlagi katerih se uporablja EJTN za sredstva tega programa izmenjav, upošteva ta monopol; zlasti poziva, naj se te postopke poenostavi in s tem zagotovi, da bi bila sredstva na voljo pravočasno in bi EJTN tako lahko pripravil in izvajal učinkovit program, ki bo izpolnjeval pričakovanja in dane zaveze sodelujočim nacionalnim šolam, mednarodnim organom ter sodnikom in tožilcem; meni, da bi lahko bila v nasprotnem primeru vprašljiva verodostojnost programa izmenjav, kar bi škodovalo državnim sodnikom in tožilcem, ki v njem sodelujejo, in doseganju vzajemnega zaupanja v evropske pravosodne sisteme;
15.

opozarja, da lahko številni ukrepi in programi za najbolj oddaljene regije, ki jih je treba izvajati in uvajati, bistveno prispevajo k uresničevanju določenih prednostnih nalog Skupnosti in mednarodnih prednostnih nalog, zlasti na področjih, kot so globalno segrevanje, zaščita biotske raznovrstnosti, obnovljivi viri energije, zdravje v državah v razvoju, prehrana ter diverzifikacija gospodarskih in proizvodnih dejavnosti; pozdravlja izvajanje predvsem programa NET-BIOME (NETworking tropical and subtropical Biodiversity research in OuterMost regions and territories of Europe in support of sustainable development), ki je pomemben zgled potenciala na področju znanstvenih raziskav v najbolj oddaljenih regij; vendar se sprašuje, zakaj je vključevanje najbolj oddaljenih regij v Evropski raziskovalni prostor kljub številnim projektom in njihovemu velikemu potencialu še vedno šibko;
1.

poudarja, da se morajo evropski sistemi tovornega prometa soočiti s pomembnimi izzivi, da se bosta povečala učinkovito vključevanje in trajnost tovornega prometa v Evropi, pri čemer morajo več prispevati k izboljšanju mobilnosti in energetske učinkovitosti ter zmanjševanju porabe olja, emisij onesnaževal in zunanjih stroškov, in zato pozdravlja zgoraj navedena sporočila Komisije in sklepe Sveta; spodbuja Komisijo, države članice in industrijo, da v prihodnje podprejo za okolje, podnebje, gospodarstvo, varnost in socialne interese bolj trajnostno politiko mobilnosti v zvezi s tovornim prometom, tako da pri postopni integraciji prednostnih mednarodnih koridorjev železniškega tovornega prometa, prometnih vozlišč in konvencionalnih omrežij v razširjeni Evropski uniji spodbujajo uporabo učinkovitih logističnih sistemov ter uporabo načel uporabnik in onesnaževalec plača za vse vrste prevoza;
5.

poudarja, da bi odobritev štirih protimikrobnih obdelav trupov perutnine za prehrano ljudi resno ogrozila pravila in standarde Skupnosti in bi zadala udarec prizadevanjem in prilagajanjem proizvajalcev perutnine za znižanje števila bakterijskih okužb v Uniji; nadalje bi odobritev zelo škodovala politiki Skupnosti na tem področju in bi ogrozila njeno verodostojnost pri uveljavljanju visokih standardov glede varnosti in higiene živil na mednarodni ravni;
48.

ugotavlja izjemen pomen raziskav in razvoja ter inovacij na področju energetske učinkovitosti; poziva države članice, regionalne in lokalne oblasti ter nevladne organizacije, naj izkoristijo sredstva, ki so na voljo v sedmem okvirnem programu, v strukturnih skladih ter v Programu za konkurenčnost in inovacije/inteligentno energijo – Evropa, ki so namenjeni spodbudi raziskav energetske učinkovitosti in ki zagovarjajo tehnologije, ki uporabljajo obnovljive vire energije, ter razvoj novih načinov prenosa energije in njenega shranjevanja tako, da bi se izgube zmanjšale; poziva Komisijo, naj se v dovolj veliki meri odzove na pozive za financiranje raziskav energetske učinkovitosti; poziva Komisijo in države članice, naj energetski učinkovitosti zagotovijo absolutno prednost pri trajnih prizadevanjih, da bi čim bolje uporabile razvojne programe EU za raziskave in tehnologijo;
B.

ker je Hrvaška demokratična evropska država, ki podpira evropsko povezovanje in je zavezana premagovanju obstoječih razdeljenosti in doseganju sprave med narodi, kar pomeni prostovoljen prenos pooblastil na nekaterih ključnih političnih področjih, in ker so bila prizadevanja Hrvaška v zvezi s tem znatna in uspešna ter so prinesla vidne rezultate,
50.

ugotavlja, da je leta 2005 OLAF prejel 802 novi obvestili, leta 2006 pa 826; pozdravlja dejstvo, da je sistem ocenjevanja omogočil zmanjšanje preiskav na 254 primerov in da so statistike pokazale, da so večini zaključenih preiskav sledili upravni, disciplinski, finančni, pravni ali zakonodajni ukrepi; ugotavlja, da je finančni vpliv vseh tekočih in zaključenih primerov na koncu leta 2005 znašal 6 600 milijonov EUR, na koncu leta 2006 pa 7 400 milijonov EUR; najbolj prizadeti sektorji so bili strukturni skladi (2006: 1 606,7 milijonov EUR), cigarete (2006: 1 320,1 milijonov EUR), carina (2006: 989,8 milijonov EUR) in DDV (2006: 727,8 milijonov EUR);
17.

poziva Komisijo, naj razišče, kako bi lahko v EU na vseh stopnjah izobraževanja izboljšali poučevanje naravoslovja; obžaluje pomanjkanje človeških virov pri dejavnostih raziskav in razvoja v mnogih državah članicah zaradi upada zanimanja mlajših generacij za izobraževanje in kariero na področju naravoslovja; zato predlaga sprožitev pobud, prek katerih se učenci seznanjajo z laboratorijskimi in terenskimi raziskavami; poleg tega predlaga, naj lokalni in regionalni organi spodbujajo aktivne in raziskovalne metode poučevanja z uporabo opazovanja in poskusov, pripravijo programe za izmenjavo učiteljev-raziskovalcev in podpirajo inovativne metode usposabljanja; meni, da bi zaradi hitrega razvoja znanosti lahko nastal prepad med običajnimi državljani ter znanstvenim in tehnološkim raziskovanjem; meni, da je treba spodbujati in podpirati dialog med znanstveniki in širšo družbo in da bi morali zato znanstveniki rezultate svojih raziskav pojasniti in vsem omogočiti dostop do njih;
D.

ker člen 34 afganistanske Ustave v skladu s Splošno deklaracijo o človekovih pravicah jasno določa pravico do izražanja in nedotakljivost te pravice, v skladu z določbami te ustave imajo vsi Afganistanci pravico do izražanja misli z govorom, pisanjem in ilustriranjem ter na druge načine,
40.

opozarja na zavezo Sveta, da bo države članice spodbujal, naj pripravijo in objavijo tabele, ki prikazujejo korelacijo med direktivami in nacionalnimi ukrepi za prenos; vztraja, da so tovrstne tabele bistvenega pomena, da se omogoči Komisiji izvajanje učinkovitega nadzora nad izvedbenimi ukrepi v vseh državah članicah; predlaga, naj kot sozakonodajalec sprejme vse potrebne ukrepe za zagotovitev, da določbe, povezane s temi tabelami, med zakonodajnim postopkom ne bodo odstranjene iz besedila predloga Komisije;
A.

ker so okrepljeno sodelovanje in dobri sosedski odnosi med EU in Rusijo poglavitni za stabilnost, varnost in blaginjo vse Evrope; ker ostaja sklenitev strateškega sporazuma o partnerstvu med Evropsko unijo in Rusko federacijo izjemnega pomena za nadaljnji razvoj in poglobitev sodelovanja med partnericama, zlasti v zvezi z vprašanji o sodelovanju na področju politike, varnosti, gospodarstva in energije, pa tudi v zvezi s pravno državo, demokratičnimi načeli in procesi ter temeljnimi človekovimi pravicami,
52005IP0177

Resolucija Evropskega parlamenta o seminarju vladnih strokovnjakov o podnebnih spremembah



Uradni list 092 E , 20/04/2006 str. 0384 - 0387